**ELŐTERJESZTÉS**

**Körmend Város Önkormányzata Képviselő-testülete 2022. április 6-i rendkívüli ülésére**

Tárgy: 307/1/A/3 hrsz-ú ingatlan értékesítésére irányuló kérelem megtárgyalása

Tisztelt Képviselő-testület!

A Zenit Kft. (Körmend, Szabadság tér 11.) kérelmet nyújtott be a körmendi 307/1/A/3 hrsz-ú ingatlan értékesítésére.

Az ingatlan az Önkormányzat kizárólagos tulajdonát képezi.

/A Zenit Kft. már megvásárolta korábban a 307/1/A/1 és 307/1/A/2 hrsz-ú ingatlanokat. A 307/1/A/3 hrsz-ú ingatlan az üzletbe belépve, az üzlet jobb oldalán található ingatlanrész, amit jelenleg bérel a Kft. az Önkormányzattól./

Az értékbecslést elkészítettük, ami alapján az ingatlan értéke 8,4 m Ft + ÁFA. A Magyar Államot elővásárlási jog illeti meg.

Kérem a Képviselő-testületet, hogy döntsön a kérelemről.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy értékesíti a tulajdonát képező, körmendi 307/1/A/3 hrsz-ú, üzlethelyiség megjelölésű ingatlant az ingatlant bérlő Zenit Nagy -és Kiskereskedelmi Szolgáltató Kft. (9900 Körmend, Szabadság tér 11.) részére 8.400.000 Ft + ÁFA vételárért, az alábbi feltételekkel:

* a vételárat a Vevő egyösszegben köteles megfizetni, a szerződéskötéstől számított 30 napon belül
* a Magyar Államot elővásárlási jog illeti meg.

Körmend, 2022. 03. 30.

**Bebes István**

**polgármester**